
ОБЩИНСКИ ПЛАН ЗА 

МЛАДЕЖТА

ОБЩИНА ЧЕПЕЛАРЕ

2015 г.

I. ВЪВЕДЕНИЕ

В дейността си Община Чепеларе се стреми да създадава благоприятни условия за развитие на младите хора.

Общинският годишен план за младежта и заложените в него приоритети и специфични цели са насочен към създаване на благоприятни условия за обучение и професионално образование, социално и личностно реализиране на младите хора, за участието им в обществения и икономически живот, за приобщаването им към управлението на местно, областно и национално ниво, както и за връщане в България на обучаващите се в чужбина. 

 Основната визия на политиката за младежта е подобряване качеството на живот на младите хора и на условията за успех на всеки млад човек чрез устойчиви механизми за инвестиране в младежта като значим социален капитал и за мобилизиране потенциала на младите хора в развитието на България и Европейския съюз.

Общинският план за младежта на Община Чепеларе е изработен на основание:

- Национална стратегия за младежта 2012 – 2020;
- Закон за младежта;
- Национална програма за младежта;
При разработването на плана са взети под внимание и текстовете на ревизираната Европейска харта за участието на младите хора в живата на общините и регионите, приета от Съвета на Европа, Бялата книга на Европейската комисия „Нов тласък за европейската младеж”. 

С настоящия план се създава възможност на Общината да бъде доставчик на услуги за развитие на младежта, да организира младежко доброволчество и да получава целеви субсидии от държавния бюджет (за изпълнение на държавно делегирани дейности), да кандидатства за целево финансиране по програми на Министерството на образованието и науката и Министерство на младежта и спорта.

Общинския план за младежта отчита спецификата в община Чепеларе и необходимостта от интегриран подход в осъществяването на младежка политика.
Той се реализира в партньорство с всички заинтересовани страни на местно ниво: Общински съвет – Чепеларе, общинска администрация, териториални структури на заинтересованите държавни органи, училищни настоятелства, учебни заведения, културни институции, Общински детски комплекс, неправителствени организации, работещи в областта на образованието, културата, спорта, екологията, туризма, МКБППМН, бизнес организации и др.

Общинският план за младежта се приема от Общински съвет. В него се конкретизират целите и приоритетите на общинската младежка политика за младежта и необходимите ресурси за това.

II. АНАЛИЗ НА ПРЕДИЗВИКАТЕЛСТВАТА ПРЕД МЛАДЕЖТА В ОБЩИНА ЧЕПЕЛАРЕ
Основна характеристика на младежката общност е нейната динамична промяна. Като най-характерна чeрта сред младите се очертава стремежът към самостоятелни решения и индивидуален подход към живота.

Изследванията показват, че докато психологическата независимост на младия човек у нас силно нараства, то много по-силна е неговата социална и икономическа зависимост от родителското семейство. През последното десетилетие активността на младите хора радикално се измести – от обществено-политическия живот към частния икономически сектор.

Позицията на младите хора на пазара на труда е специфична, тъй като в повечето случаи те нямат трудов опит по придобитата специалност.
В условията на динамично развиващото се общество, настъпващите промени и засилващата се емиграция на млади хора в чужбина, на преден план излизат дейностите, които да накарат младите хора да се чувстват добре и пълноценни в своя роден край, да търсят и получават изява, да имат самочувствие на българи и европейци. Грижата за младите хора е най-важната национална кауза. 

1. Демографска перспектива

По данни на Националния статистически институт (2011 г.) младите хора на възраст 15 – 29 г. в община Чепеларе са 1175, като общото население е 7720. По отношение разпределението по населени места 974 младежи живеят в Чепеларе от общо население 5381, останалите 201 са в селата, като има села, в които няма млади хора в тази възраст. Тенденцията за застаряване на населението в общината е ясно изразена и в тази възрастова група, която в следващите 10 години ще намалява.
2. Формално и неформално учене

В Община Чепеларе има 3 средни общообразователни училища, едно профилирано и една професионална гимназия, които подготвят младите хора и им дават основни знания и насоки при избора на професия. Принос за неформалното обучение в общината имат училищата /извънкласни форми/, Общински детски комплекс, читалищата и неправителствените организации.

3. Младежка заетост
От началото на финансовата и икономическа криза равнището на младежката безработица е нараснало за целия Европейски съюз. България е с едно от ниските нива на коефициент на безработица /22.5%/ в сравнение с другите членове. 

В община Чепеларе младежката безработица също е с високи нива.

През последните години Агенцията по заетоста е работи по схеми на Оперативна програма „Развитие на човешките ресурси” като: „Ново начало – от образование към заетост”, „Първа работа”, „Старт в администрацията”, „Нов избор – развитие и реализация”, „Подкрепа за заетост”, в които младежите до 29 години са целева група. По схемата „Първа работа” наетите лица са от работодатели от реалния сектор. Проект „Старт в администрацията” е насочен към младежи за започване на работа към структурите на МТСП и Министерство на здравеопазаването. По останалите схеми са се възползвали работодатели, както от реалния сектор, така и общините.

Освен по Оперативна програма „Развитие на човешките ресурси”, Агенцията по заетостта работи по програми и мерки от Закона за насърчаване на заетостта, насочени за младежи до 29 години като: „Старт на кариерата” и насърчителни мерки – чл.36 и чл.41, като от тях могат да се възползват, както работодатели от реалния сектор така и общини и други администрации.

През 2014 година е продължило реализирането на програмите и мерките от Закона за насърчаване на заетостта. 

В града работи едно от най-големите предприятия за област Смолян, фабрика за ски и сноуборд, което има целенасочена политика през летните месеци да наема младежи студенти на работа. Всяко лято във фабриката се наемат по 15 млади лица – студенти.

4. Достъп до информация и услуги

Информационните технологии вече масово са навлезли в бита и в работата, но въпреки това все още е нисък делът на младите хора, използващи ежедневно компютър. Публичните услуги в подкрепа на младите хора все още не достигат до всички нуждаещи се, особено до социално неравнопоставените и младежите в малките населени места. Информационни услуги за младежите в града се предоставят в училище и в Община Чепелатре. 
5. Гражданска активност

Младите хора предпочитат да се изявяват в неформална среда – социалните мрежи, спортни клубове, други клубове по интереси или неправителствени организации, събирания между приятели. Липсват ефективно действащи механизми за отразяване на младежкото мнение при вземане на важни политически и социални решения на държавно и общинско ниво. Оттук идва и скептичната позиция на младите, изразяваща се в отказ да се прави каквото и да било, защото то няма да бъде взето под внимание. 

Членството в политически партии не е привлекателно за младежите. 

Значителен интерес проявяват към танцовите групи и клубове.

Диалогът с младите хора на общинско ниво по въпроси, които ги засягат, все още не е развит на ниво европейски модели на представителство чрез регионални и местни младежки съвети.
Възможност за гражданска активност е включването на Община Чепеларе в инициативата на Джуниър Ачивмънт „Мениджър за един ден”. Включването на учениците е възможност да влязат в работата на Община Чепеларе и да застанат на управленски позизии.
6. Младежко доброволчество

Ценността на доброволчеството все още не се познава широко от младите хора. Все още възможностите за провеждане на доброволчески кампании са ограничени. В Община Чепеларе има провеждани доброволчески инициативи и кампании, най-вече благотворителни за набиране на средства за младежи в нужда. 

Доброволчество като полагане на доброволен труд не е познато сред младежите в общината.

7. Здравословен начин на живот
Здравословния начин на живот е комплекс от дейности, които трябва да са включени в дневния режим на човек, а те са: двигателни и физически активности, балансирано хранене, избягване употребата на алкохол, цигари, наркотици и др. Превенцията на здравето и профилактика на болестите също трябва да са важна част от живота на човек и да не трябва да се пренебрегват.

Има нормативна база, която регулира по някакъв начин здравословното хранене на децата в детските градини и в училище, но съвременният модел за здравословния начин на живот не успява да постигне целите, които се поставят за здравето на подрастващите.
Водещи заболявания сред учениците са затлъстяване, хипертония, бронхиална астма, гръбначните изкривявания, артропатии, смущения в зрението, диабет.
 Тенденциите са тревожни относно нездравословния начин на живот на младите хора. Нараства делът на младите хора, които употребяват алкохол, особено на възраст от 15 до 24 години, наркотици и психотропни вещества.
В община Чепеларе има добри възможности за спорт. На територията община Чепеларе има изградени две мултифункционални спортни площадки – в град Чепеларе и село Павелско. В града има още зелено игрище с изкуствена настилка за футбол на малки врати, два открити тенис корта. Функционира закрита зала за волейбол и баскетбол и закрита зала за тенис на маса. Всички съоръжения се използват безплатно от младите хора на община Чепеларе. Добре функциониращи спортни клубове, в които са включени млади хора на възраст между 15-29 години са: биатлон, сноуборд, тенис, тенис на маса, карате, футбол и неформален клуб по стрийт фитнес. През лятото се организират походи по различни маршрути в околността за младежи от младежкия екстремен туристически еко клуб „Скален орел”.
Възможност за добра двигателна активност дават танцовите групи към Общински детски комплекс – Чепеларе за младежите в училищна възраст и танцов клуб за народни танци „Веселие” за младежите в извънучлищна възраст. 

Целогодишно в община Чепеларе се организират спортни мероприятия и други прояви, които са част от майските празници, Европейска седмица на движението и спорта, Зимен олимпийски ден, Международен олимпийски ден, състезания от каледарите на различни спортни федерации и състезания от годишния спортен календар на общината. Част от учениците се включват в ежегодните ученически спортни игри.
8. Социално включване на младите хора

Все още е ограничен достъпът на младите хора в риск (от 18 до 29 години) до целенасочени и качествени социални услуги в общността, особено в малките населени места. На много места липсва достъпна архитектурната градска среда за хора с увреждания, включително и възможности за включване на хора с увреждания в работен процес. Когато не могат да намерят работа младежите се обезкуражват, това пречи на тяхното социлано включване.
Могат да се посочат следните групи в риск от социално изключване:

- младежи на възраст 15 – 18 години, които попадат в обхвата на Закона за закрила на детето;

- младежи със здравословни проблеми и специфични образователни потребности;

- младежи в малки населени места и от ромската общност.
9. Младежка престъпност

Анализът на извършваните престъпления в община Чепеларе и техните извършители показва, че основни причини за извършването на престъпления се очертават следните:

- Слабости в семейното възпитание, слаб родителски контрол и нарушени взаимоотношения в семейството;

- Лекомислие, увлечение и ниска правна култура;

- Криминогенна приятелска среда;

- Стремеж за лесно набавяне на материални средства.

10. Младите хора, живеещи в малките населени места и селските райони

Достъпът до формално и неформално образование, професионално образование и обучение, културни и развлекателни прояви, информация и консултиране на младите хора в малките населени места и селските райони е ограничен. Възможностите за икономичека активност и професионална реализация са непривлекателни за младите хора в малкитите населени места и селските райони.

11. Управление на младежката политика

Публичното подпомагане на предлагането на качествени услуги, подкрепящи развитието на младите хора, особено услугите за свободното време е ограничено предвид нарастващите потребности на младите хора. Участието на млади хора в управлението на младежката политика на национално, регионално, областно и общинско ниво е не достатъчно.

Възрастовата и трудовата структура в малките населени места и селските райони е деформирана, с изглед към застаряване на населението и все по-ниска раждаемост и по-висока смъртност. Това води до намаляване на броя на икономически активните хора, които могат да се ангажират косвено или пряко с развитието и растежа на дадено малко населено място. Миграцията към големите градове води до опустяване на селските райони, тенденцията за обезлюдяване и понижаване на икономическите показатели в тези населени места се запазва и увеличава. Липсата на достъп или недостатъчен такъв до формално и неформално образование, професионално обучение, среда за развитие, икономическа среда за предприемачество, самонаемане и професионално развитие водят до отлив на млади хора. Това от своя страна пък води до загуба на човешки ресурси, които чрез работата, ентусиазма и енергичността са основната движеща сила на малките населени места.

Всички тези показатели важат и за община Чепеларе. Слабата икономическа перспектива, липсата на образователни институции за младежите, застаряващото население водят до намалени възможности за възпроизводство на населението и на трудовия потенциал, и неговото развитие. Отчитайки тези тенденции през последните години Община Чепеларе използва и възможностите, които се предоставят от Европейските фондове. Реализирани са проекти, които пряко засягат младите хора, а това са: изградени две нови мултифункционални спортни площадки в град Чепеларе и село Павелско, които се ползват безплатно от младежите. През 2014 г. започна изграждането на велопарк на ски пистите на спортен център – Чепеларе, който ще бъде достъпен за населението от всички възрасти като място за отдих и развлечение, спорт и туризъм, състезания и надпревари. Работи се по инфраструктурни проекти, които подобряват цялостния облик на населените места в Община Чепеларе и допринасят за икономическото развитие, което от своя страна благоприятства условията като място за живот на младите хора в общината.

III. ПРИОРИТЕТИ И СПЕЦИФИЧНИ ЦЕЛИ ЗА ПРОВЕЖДАНЕ НА ОБЩИНСКАТА ПОЛИТИКА ЗА МЛАДЕЖИТЕ В ОБЩИНА ЧЕПЕЛАРЕ И МЕРКИ ЗА ПОСТИГАНЕТО ИМ

1. ПРИОРИТЕТИ

· Осигуряване на достъп до качествено формално и неформално образование на всички младежи в община Чепеларе;

· Стимулиране гражданската активност на младите хора чрез партньорство с младежки организации, клубове и институции;

· Насърчаване здравословен начин на живот;

· Превенция на социалното изключване на младежи в неравностойно положение;
· Превенция над младежката престъпност.
2. СПЕЦИФИЧНИ ЦЕЛИ

· Развитие на неформалното образование за пълноценно използване на свободното време на младите хора, за придобиване на полезни знания и умения;

· Осигуряване на възможности за здравословен начин на живот и превенция на негативни социални явления;

· Формиране на информационна политика, насочена към младите хора;

· Подпомагане развитието на талантите, творческите умения и изяви на младежите.

3. МЕРКИ
	№
	Дейности
	Отговорна институция
	Източник на финансиране

	Достъп до образование – формално и неформално

	1.
	Окуражаване на младите хора да вземат пълценно участие в училищния живот и в свързаните с него дейности като извънучилищните форми:

· Конкурси, концерти, изложби, състезания;

· Ученически спортни игри.
	Община Чепеларе

Училища

ОДК

Спортни клубове
	Общински бюджет, Държавен бюджет

	2.
	Подкрепа на Общински детски комплекс:

· Концерти, изложби, спортни игри и състезания;

· Финансова подкрепа за участие в международни конкурси.
	ОДК

Община Чепеларе
	Бюджет на ОДК

Общински бюджет

	5.
	Насърчаване работата на професионална гимназия по селско горско стопанство и туризъм за активната работа по проект ШЕЛ-ЕКО маратон с прототип на електроавтомобил;


	ПГ по СГСТ
	

	Младежка заетост


	
	· Стажуване в общинската администрация – проект „Старт в кариерата” ;
	
	

	Достъп до информация и качествени услуги

	7.
	Осигуряване на достъп до информация и услуги на млади хора.

· Предоставяне на актуална, и достъпна информация;

· Запознаване на младите хора с възможностите, които им се предоставят от приетия  Закон за младежта;

· Организиране на общински информационни кампании;

· Отбелязване на Международен ден на младежта (12 август), Ден на Европа (9 май);

· Отбелязване на 17 май – Световен ден на спорта – спортни състезания;

· Инициативи, свързани с 22 април - Световен ден на Земята – подходящи за този ден инициативи.
	Община Чепеларе

Училища

Спортни клубове
	Общински бюджет

	8.
	Популяризирането на ползата от осъществяването на младежките проекти: 

· Насърчаване на политиката на финансова и ресурсна подкрепа на училищни проекти и проекти на младежки НПО.
	Община Чепеларе
	Не е необходим

	9.
	Насърчаване развитието на местни младежки организации:
· Финансово подпомагане на младежки организации и  спортни клубове.
	Община Чепеларе
	Общински бюджет

	10.
	Отпускане на стипендии и финансово стимулиране на ученици с изявени дарби.
	Община Чепеларе
	Общински бюджет

	11.
	Популяризиране на възможностите за младежка заетост чрез отворени европейски програми.
	Община Чепеларе
	Не е необходим

	12.
	Популяризиране на стажанските програми пред работодателите в общината.
	Община Чепеларе
	Не е необходим

	Развитие на доброволчеството.


	13.
	Популяризиране на доброволчеството:

· Провеждане на информационни кампании сред учениците свързани с доброволчеството;
· Подпомагане в провеждането на доброволчески кампании.
	Община Чепеларе;

Училища;

Читалища;

НПО
	Не е необходим

	Ролята на младите хора за намаляване на престъпността и правонарушенията

	14.
	Превенция на противообществените прояви и употребата на наркотични и психотропни вещества от младежи:

· беседи в “Часа на полицая“ с ученици от 7,8,9,10,11 класове на средните училища. Темите са свързани с профилактика на наркоманиите, престъпленията и привообществените прояви, трафик на хора, агресия и насилие;
· Индивидуална работа с водените на отчет в детска педагогическа стая под формата на лични беседи, разговори с родителите и класни ръководители и възпитатели;
· Взаимна работа на ръководството на СОУ “Васил Дечев” и  секретаря на Местната комисия за БППМН с децата нарушители;
· Изпълнение на националната програма “Работа на полицията в училищата”.
	Местна комисия за борба с противообществените прояви на малолетни и непълнолетни; Училища;


	Общински бюджет, Държавен бюджет

	115.
	Развитие на култура на пътна безопасност сред младите хора:
· Информационни кампании.
	МКБППМН

	

	16.
	Намаляване броя на необхванатите и отпадащите ученици:
· Осъществяване на форми за ефективна работа с родители, които възпрепятстват децата си да посещават училище.
	Общинска администрация;

МКБППМН

	

	Повишаване на гражданската активност на младите хора

	17.
	Насърчаване на младите хора да бъдат активни граждани с ясна обществена позиция:

· Ден за управление на община Чепеларе от ученици – Инициатива на Джуниър Ачивмънт „Мениджър за един ден”;


	Община Чепеларе;

Училища


	

	Здравословен начин на живот

	18.
	Популяризиране на здравословния начин на живот и ползите от движението сред младите:

· Организиране на информационни превантивни кампании във връзка с темите: превенция на здравето и профилактика на заболяванията; ХИВ/СПИН, тютюнопушене, употреба на наркотични вещества, сексуално рисково поведение и репродуктивно здраве;
	Община Чепеларе;

Училища;

МКБППМН
	

	19.
	Стимулиране на детския и младежки спорт:

· Организиране на спортни турнири;

· Организиране на прояви, посветени на Европейската седмица на спорта и физическата активност
	Община Чепеларе;

Спортни клубове
	

	Младите хора в селата на община Чепеларе

	21.
	Осигуряване на ефективен достъп до образование, обучение, информация на младите хора в малките населени места. 

· Осигуряване на възможности за включване в дейностите на ОДК чрез формиране на изнесени групи;

· Осигуряване на участие и изява на младежите от селата в мероприятия на Община Чепеларе.
	Училище;

Община Чепеларе
	

	22.
	Насърчаване и подпомагане на читалищата като средища за информация, неформално обучение, културно изразяване и гражданско участие в малките населени места и райони. 
	Община Чепеларе
	


4. ОЧАКВАНИ РЕЗУЛТАТИ

· Създадени условия за реализиране на младежки кампании и инициативи;

· Увеличаване броя на младежките инициативи;

· Активно участие на младите хора в социални и културни инициативи, осигуряващи формирането на гражданското общество;

· По-добра информираност на младите хора за възможностите за професионална и личностна реализация;

· Повишаване на активността и участието на млади хора в европейски и международни проекти и инициативи;
· Повишаване нивото на информираност и придобити умения и знания за здравословен начин на живот;
· Повишаване на броя млади хора, практикуващи спортни и туристически дейности;
· Създадени добри условия за спортуване и осмислено свободно време на младежите;
· Намаляване на броя на правонарушенията, извършвани от млади хора;
IV. ОРГАНИЗАЦИЯ И КООРДИНАЦИЯ НА ДЕЙНОСТИТЕ ЗА ПОСТИГАНЕ НА ЦЕЛИТЕ

Изключително важно за ефективното изпълнение на плана е координацията и оперативното взаимодействието между:

- Министерство на образованието и науката;
- Министерство на младежта и спорта;
- Регионален инспекторат по образованието – Смолян;

- Дирекция “Социално подпомагане” – Смолян;

- Дирекция “Бюро по труда” – Смолян;
 - Общинска администрация – Чепеларе;

- Училища и ОДК;
- Училищни настоятелства;
- Читалища в община Чпеларе;

Координацията на дейностите се осъществяват от кмета на Община Чепеларе чрез Дирекция “Европейски интеграция и управление на проекти”.
V. ДЕЙСТВИЯ ПО НАБЛЮДЕНИЕ, ОЦЕНКА И АКТУАЛИЗАЦИЯ НА ОБЩИНСКИЯ ПЛАН ЗА МЛАДЕЖТА

Кметът на общината чрез Дирекция „Европейски интеграция и управление на проекти” ръководи и координира дейността по изпълнението на Общинския план за младежта. 
Кметът на Община Чепеларе в срок до 31.01.2016 г. представя отчет за изпълнението на плана на общинския съвет и на областния управител.

VІ. ОСИГУРЯВАНЕ НА ИНФОРМАЦИЯ И ПУБЛИЧНОСТ НА ПЛАНА.

Популяризирането на Общинския план за младжта на Община Чепеларе ще се осъществи чрез публикуване на електронния сайт на общината.

VI. ФИНАНСИРАНЕ 
Финансовите средства за изпълнение на Общински план за младежта на Община Чепеларе се планират в рамките на годишния общински бюджет
· Чрез средства от фондовете на ЕС в рамките на националните оперативни програми;
· Чрез Национална програма за младежта 2011-2015;
· Национални програми, свързани с младежта – ЕРАЗЪМ +.

